১৯৮৫ৰ অসম বিধানসভা নিৰ্বাচন

১৯৮৫ৰ অসম বিধানসভা নিৰ্বাচন ৮ম বিধানসভাৰ ১২৬খন আসনৰ সদস্য নিৰ্বাচন কৰিবলৈ দুটা স্তৰত অনুষ্ঠিত হৈছিল। নিৰ্বাচনত অসম গণ পৰিষদে ৬৪খন আসন লাভ কৰি প্ৰফুল্ল কুমাৰ মহন্তৰ নেতৃত্বত চৰকাৰ গঠন কৰিছিল। অসম গণ পৰিষদ আছিল এক নতুনকৈ গঠিত দল। নিৰ্বাচনৰ পিছতহে অগপই ৰাজনৈতিক দল হিচাপে  ভাৰতৰ নিৰ্বাচনী আয়োগৰ স্বীকৃতি পায়। সেয়েহে ১৯৮৫ত একেলগে অনুষ্ঠিত হোৱা অসমৰ লোকসভা আৰু বিধানসভা নিৰ্বাচনত অগপই হাতীৰ নিৰ্বাচনী চিহ্ন লৈ নিৰ্দলীয় ৰূপে অৱতীৰ্ণ হৈছিল৷ 
প্ৰেক্ষাপট
ছয় বছৰ ধৰি চলা অসম আন্দোলনৰ পৰিসমাপ্তি ঘটাবলৈ প্ৰধানমন্ত্ৰী ৰাজীৱ গান্ধীয়ে প্ৰচেষ্টা হাতত লয়। ১৯৮৫ চনৰ ১৫ আগষ্টৰ মাজনিশা প্ৰধানমন্ত্ৰী ৰাজীৱ গান্ধীৰ উপস্থিতিত কেন্দ্ৰীয় চৰকাৰ আৰু অসম আন্দোলনৰ নেতৃবৃন্দৰ মাজত এখন চুক্তি স্বাক্ষৰিত হয়। কেন্দ্ৰীয় চৰকাৰে তদানিন্তন বিধানসভাখন ভঙ্গ কৰি নতুনকৈ নিৰ্বাচন পাতিবলৈও সন্মত হয়। সেই মৰ্মে ১৮ আগষ্টত অসম বিধানসভা ভঙ্গ কৰি দিয়া হয়। আগন্তুক নিৰ্বাচনত অংশগ্ৰহণ কৰিবলৈ আন্দোলনৰ নেতৃবৃন্দই এটা নতুন ৰাজনৈতিক দল খোলাৰ যো-যা কৰে।  গোলাঘাটত অনুষ্ঠিত হোৱা এখন ৰাজনৈতিক অভিবৰ্তনত ১৫ অক্টোবৰত প্ৰফুল্ল কুমাৰ মহন্তৰ নেতৃত্বত অসম গণ পৰিষদ নামেৰে এটা নতুন দল খোলা হয়।   অসম আন্দোলনৰ অংশীদাৰ পূৰ্বাঞ্চলীয় লোক পৰিষদ আৰু গণ সংগ্ৰাম পৰিষদে নিজৰ সুকীয়া অস্তিত্ব বিলিন কৰি নতুন ৰাজনৈতিক দলত যোগ দিয়ে। 

ইফালে অসম চুক্তিৰ বিৰোধিতা কৰি সেই একে বছৰতে সদৌ অসম সংখ্যালঘু ছাত্ৰ সন্থা, নাগৰিক অধিকাৰ সংৰক্ষণ কমিটি (CRPC) তথা কিছুমান ভাষিক আৰু ধৰ্মীয় সংখ্যালঘু সংগঠনৰ উদ্যোগত কালিপদ সেনৰ সভাপতিত্বত সংযুক্ত সংখ্যালঘু মৰ্চ্চা, অসম (UMFA) নামেৰে এটা নতুন ৰাজনৈতিক দলৰো জন্ম হয়। এই দলটোৱে মূলত বাংলাভাষী হিন্দু আৰু পূৰ্ববঙ্গীয় মূলৰ মুছলমানসকলৰ সমৰ্থন লাভ কৰিছিল। 

১৬ ডিচেম্বৰত নিৰ্বাচন অনুষ্ঠিত হয়। ২৪ ডিচেম্বৰত নেহৰু ষ্টেডিয়ামত প্ৰফুল্ল মহন্তৰ চৰকাৰে শপত গ্ৰহণ কৰে।
নিৰ্বাচনত অংশগ্ৰহণকাৰী দল
ভাৰতৰ নিৰ্বাচনী আয়োগৰ স্বীকৃতিপ্ৰাপ্ত ৭টা ৰাষ্ট্ৰীয় পৰ্যায়ৰ আৰু ২টা ৰাজ্যিক পৰ্যায়ৰ ৰাজনৈতিক দলে অংশগ্ৰহণ কৰে। 
ভাৰতীয় জনতা পাৰ্টী (BJP)
ভাৰতীয় জাতীয় কংগ্ৰেছ (INC)
ভাৰতৰ কমিউনিষ্ট পাৰ্টী (CPI)
ভাৰতৰ কমিউনিষ্ট পাৰ্টী (মাৰ্ক্সবাদী) (CPM)
ভাৰতীয় কংগ্ৰেছ (সমাজবাদী) (ICS)
জনতা পাৰ্টী (JNP)
লোকদল (LKD)
অসম ভৈয়াম জনজাতি পৰিষদ (ৰাজ্যিক পৰ্যায়ৰ) (PTC)
ৰিভ'লুচনাৰী ছোচিয়েলিষ্ট পাৰ্টী (ৰাজ্যিক পৰ্যায়ৰ) (RSP)

ইয়াৰে ভাৰতীয় জাতীয় কংগ্ৰেছে ২৫খন, সমাজবাদী কংগ্ৰেছে ৪খন, ভৈয়াম জনজাতি পৰিষদে ৩খন আৰু মাৰ্ক্সবাদী কমিউনিষ্ট পাৰ্টীয়ে ২খন আসনত বিজয় সাব্যস্ত কৰে। বাকী ৫টা স্বীকৃতিপ্ৰাপ্ত দলে এখনো আসন লাভ কৰা নাছিল

১৯৮৫ৰ নিৰ্বাচনত নৱগঠিত অসম গণ পৰিষদ আৰু সংযুক্ত সংখ্যালঘু মৰ্চা, অসমেও নিৰ্দলীয় ৰূপে, কিন্তু নিজা দলীয় প্ৰতীক চিহ্নৰে নিৰ্বাচনত অৱতীৰ্ণ হয়। নিৰ্বাচন হৈ যোৱাৰ পিছতহে এই দুয়োটা দলে  নিৰ্বাচনী আয়োগৰ স্বীকৃতি লাভ কৰে। ৬৪খন আসন লাভ কৰি অগপই চৰকাৰ গঠন কৰে। সংযুক্ত সংখ্যালঘু মৰ্চ্চাই লাভ কৰা আসনৰ সংখ্যা ১৭খন।
বিজয়ী প্ৰাৰ্থীসকল
সমষ্টি নং  সমষ্টিৰ নাম বিধায়কৰ নাম ৰাজনৈতিক দল দ্বিতীয় স্থানৰ প্ৰাৰ্থীৰ সৈতে ভোট ব্যৱধান ১ৰাতাবাৰী (অনুসূচিত জাতিৰ বাবে সংৰক্ষিত)কুমাৰী ৰবিদাসভাৰতীয় জাতীয় কংগ্ৰেছ    ২পাঠৰকান্দিমণিলাল গোৱালা ভাৰতীয় জাতীয় কংগ্ৰেছ   ৩কৰিমগঞ্জ উত্তৰচিৰাজুল হক চৌধুৰী  নিৰ্দলীয়   ৪কৰিমগঞ্জ দক্ষিণআব্দুল মুকদ্দিৰ চৌধুৰী  ভাৰতীয় জাতীয় কংগ্ৰেছ   ৫বদৰপুৰৰমেন্দ্ৰ দে ভাৰতৰ কমিউনিষ্ট পাৰ্টী (মাৰ্ক্সবাদী)    ৬হাইলাকান্দিআব্দুল মুহিব মজুমদাৰ  ভাৰতীয় জাতীয় কংগ্ৰেছ   ৭কাটলিচেৰা গৌতম ৰয় ভাৰতীয় জাতীয় কংগ্ৰেছ   ৮আলগাপুৰচহিদুল আলম চৌধুৰী  নিৰ্দলীয়   ৯শিলচৰ কৰ্ণেন্দু ভট্টাচাৰ্য  ভাৰতীয় জাতীয় কংগ্ৰেছ  ১০সোণাইআব্দুল ৰব লস্কৰ   ভাৰতীয় জাতীয় কংগ্ৰেছ  ১১ধলাই (অনুসূচিত জাতিৰ বাবে সংৰক্ষিত)  দিগেন্দ্ৰ পুৰকায়স্থভাৰতীয় জাতীয় কংগ্ৰেছ ১২উদৰবন্দ জয়প্ৰকাশ তেৱাৰীনিৰ্দলীয়    ১৩লক্ষীপুৰদিনেশ প্ৰসাদ গোৱালা  ভাৰতীয় জাতীয় কংগ্ৰেছ   ১৪বৰখলা আলতাফ হুছেইন মজুমদাৰ  ভাৰতীয় জাতীয় কংগ্ৰেছ  ১৫কাটিগড়া আব্দুল মুহিব মজুমদাৰ ভাৰতীয় কংগ্ৰেছ (সমাজবাদী)   ১৬হাফলং(অনুসূচিত জনজাতিৰ বাবে সংৰক্ষিত) গোবিন্দ চন্দ্ৰ লাংথাচা ভাৰতীয় জাতীয় কংগ্ৰেছ   ১৭বোকাজান(অনুসূচিত জনজাতিৰ বাবে সংৰক্ষিত) ৰাজেন টিমুং ভাৰতীয় জাতীয় কংগ্ৰেছ   ১৮হাওৰাঘাট(অনুসূচিত জনজাতিৰ বাবে সংৰক্ষিত)খৰচিং ইংতি  নিৰ্দলীয়   ১৯ডিফু(অনুসূচিত জনজাতিৰ বাবে সংৰক্ষিত)চামচিং হানচে  নিৰ্দলীয়   ২০বৈঠালংচু(অনুসূচিত জনজাতিৰ বাবে সংৰক্ষিত)হলিৰাম টেৰাং নিৰ্দলীয়    ২১মানকাচৰআমিনুল ইচলাম   নিৰ্দলীয়  ২২শালমাৰা দক্ষিণ দেৱান জয়নাল আবেদিন  নিৰ্দলীয়  ২৩ধুবৰীমচিৰুদ্দিন শ্বেখ   ভাৰতীয় জাতীয় কংগ্ৰেছ  ২৪গৌৰীপুৰঅনুৰুদ্ধ সিং চৌধুৰী   নিৰ্দলীয়  ২৫গোলোকগঞ্জ ডালিম ৰয় নিৰ্দলীয়   ২৬বিলাসীপাৰা পশ্চিম ইউচুফ আলি আহমেদনিৰ্দলীয়    ২৭বিলাসীপাৰা পূবশৰৎ চন্দ্ৰ সিংহ  ভাৰতীয় কংগ্ৰেছ (সমাজবাদী)    ২৮গোসাইগাঁও মিথিয়াচ টুডু ভাৰতীয় জাতীয় কংগ্ৰেছ   ২৯কোকৰাঝাৰ পশ্চিম(অনুসূচিত জনজাতিৰ বাবে সংৰক্ষিত)অমৃত লাল বসুমতাৰীভাৰতীয় কংগ্ৰেছ (সমাজবাদী)    ৩০কোকৰাঝাৰ পূব(অনুসূচিত জনজাতিৰ বাবে সংৰক্ষিত)চৰণ নাৰ্জাৰী  অসম ভৈয়াম জনজাতি পৰিষদ    ৩১চিদলী জনেন্দ্ৰ বসুমতাৰী অসম ভৈয়াম জনজাতি পৰিষদ   ৩২বঙাইগাঁওফণী ভূষণ চৌধুৰী  নিৰ্দলীয়    ৩৩বিজনীগণেশ বৰা   অসম ভৈয়াম জনজাতি পৰিষদ  ৩৪অভয়াপুৰী উত্তৰমকবুল হুছেইন  নিৰ্দলীয়    ৩৫অভয়াপুৰী দক্ষিণ(অনুসূচিত জাতিৰ বাবে সংৰক্ষিত)ৰত্নেশ্বৰ সৰকাৰ  নিৰ্দলীয়    ৩৬দুধনৈ(অনুসূচিত জনজাতিৰ বাবে সংৰক্ষিত)অকণ ৰাভা  নিৰ্দলীয়    ৩৭গোৱালপাৰা পূব মজিৰুদ্দিন আহমেদ  নিৰ্দলীয়   ৩৮গোৱালপাৰা পশ্চিমশ্বেখ চমন আলি   নিৰ্দলীয়   ৩৯জলেশ্বৰ আফজালুৰ ৰহমান নিৰ্দলীয়    ৪০সৰভোগ হেমেন দাস ভাৰতৰ কমিউনিষ্ট পাৰ্টী (মাৰ্ক্সবাদী)   ৪১ভবানীপুৰ সুৰেন্দ্ৰনাথ মেধিনিৰ্দলীয়     ৪২পাটাচাৰকুচিপবিন চন্দ্ৰ ডেকা  নিৰ্দলীয়    ৪৩বৰপেটাকুমাৰ দীপক দাস  নিৰ্দলীয়    ৪৪জনীয়া এ. এফ. গোলাম ওচমানীনিৰ্দলীয়     ৪৫বাঘবৰ শ্বেখ এ. হামিদ  নিৰ্দলীয়   ৪৬সৰুক্ষেত্ৰীদীনবন্ধু চৌধুৰী  নিৰ্দলীয়    ৪৭চেঙামুখতাৰ হুছেইন  নিৰ্দলীয়    ৪৮বকো(অনুসূচিত জাতিৰ বাবে সংৰক্ষিত)গোপীনাথ দাস  নিৰ্দলীয়    ৪৯ছয়গাঁও কমলা কলিতা নিৰ্দলীয়    ৫০পলাশবাৰী।যতীন মালী  নিৰ্দলীয়    ৫১জালুকবাৰী ভৃগু কুমাৰ ফুকননিৰ্দলীয়     ৫২দিশপুৰঅতুল বৰা   নিৰ্দলীয়   ৫৩গুৱাহাটী পূববিৰাজ কুমাৰ দাস  নিৰ্দলীয়    ৫৪গুৱাহাটী পশ্চিম ৰমেন্দ্ৰ নাৰায়ণ কলিতা নিৰ্দলীয়    ৫৫হাজো কামাখ্যা চৰণ চৌধুৰী নিৰ্দলীয়    ৫৬কমলপুৰ ময়িদুল ইচলাম বৰা নিৰ্দলীয়    ৫৭ৰঙিয়াথানেশ্বৰ বড়ো   নিৰ্দলীয়   ৫৮তামুলপুৰভবেন নাৰ্জী  নিৰ্দলীয়    ৫৯নলবাৰীনগেন শৰ্মা  নিৰ্দলীয়    ৬০বৰক্ষেত্ৰীপুলকেশ বৰুৱা  নিৰ্দলীয়    ৬১ধৰ্মপুৰ চন্দ্ৰমোহন পাটোৱাৰী  নিৰ্দলীয়  ৬২বৰমা (অনুসূচিত জনজাতিৰ বাবে সংৰক্ষিত)ৰেখাৰাণী দাসবড়ো নিৰ্দলীয়     ৬৩চাপাগুৰি (অনুসূচিত জনজাতিৰ বাবে সংৰক্ষিত) সুৰেন স্বৰ্গীয়াৰী নিৰ্দলীয়    ৬৪পানেৰী দুৰ্গাদাস বড়ো  নিৰ্দলীয়   ৬৫কলাইগাঁওমহেন্দ্ৰ মোহন ৰায়চৌধুৰী নিৰ্দলীয়     ৬৬ছিপাঝাৰজয়নাথ শৰ্মা  নিৰ্দলীয়    ৬৭মঙ্গলদৈ নীলমণি শৰ্মা  নিৰ্দলীয়   ৬৮দলগাঁও আব্দুল জব্বৰ  নিৰ্দলীয়   ৬৯ওদালগুৰিবিনাই খুংগুৰ বসুমতাৰী নিৰ্দলীয়     ৭০মাজবাটচিলভিয়াচ কন্দপান  ভাৰতীয় জাতীয় কংগ্ৰেছ   ৭১ঢেকিয়াজুলিহিৰণ্য বৰা  ভাৰতীয় জাতীয় কংগ্ৰেছ   ৭২বৰচলাপ্ৰফুল্ল গোস্বামী   নিৰ্দলীয়  ৭৩তেজপুৰ বৃন্দাবন গোস্বামী নিৰ্দলীয়   ৭৪ৰঙাপৰাগোলোক ৰাজবংশী  ভাৰতীয় জাতীয় কংগ্ৰেছ     ৭৫চটিয়া ৰবীন শইকীয়া নিৰ্দলীয়   ৭৬বিশ্বনাথপদ্মনাথ কৈৰী   নিৰ্দলীয়  ৭৭বিহালীস্বৰূপ উপাধ্যায়  ভাৰতীয় জাতীয় কংগ্ৰেছ     ৭৮গহপুৰগণেশ কুটুম   নিৰ্দলীয়  ৭৯জাগীৰোডমতি দাস  নিৰ্দলীয়   ৮০মৰিগাঁও হৰেন্দ্ৰ বৰা নিৰ্দলীয়   ৮১লাহৰিঘাট আব্দুল জলিল ভাৰতীয় কংগ্ৰেছ (সমাজবাদী)    ৮২ৰহাউমেশ চন্দ্ৰ দাস   নিৰ্দলীয়  ৮৩ধিংচহিদুল ইচলাম   নিৰ্দলীয়  ৮৪বটদ্ৰবা দিগেন চন্দ্ৰ বৰা  নিৰ্দলীয়  ৮৫ৰূপহীহাট ৰচিদুল হক  নিৰ্দলীয়  ৮৬নগাঁওপ্ৰফুল্ল কুমাৰ মহন্ত  নিৰ্দলীয়  ৮৭বঢ়মপুৰ গিৰিন্দ্ৰ কুমাৰ বৰুৱা নিৰ্দলীয়   ৮৮চামগুৰিআব্দুল হুছেইন সৰকাৰ   নিৰ্দলীয়  ৮৯কলিয়াবৰপ্ৰফুল্ল কুমাৰ মহন্ত   নিৰ্দলীয়  ৯০যমুনামুখ আব্দুল জলিল ৰাগিবী নিৰ্দলীয়   ৯১হোজাই শান্তি ৰঞ্জন দাসগুপ্ত নিৰ্দলীয়   ৯২লামডিং অৰ্দ্ধেন্দু কুমাৰ দে  নিৰ্দলীয়  ৯৩বোকাখাটবলোৰাম তামুলী  নিৰ্দলীয়   ৯৪সৰুপথাৰ বিনোদ গোৱালা নিৰ্দলীয়   ৯৫গোলাঘাটদেৱেশ্বৰ বৰা   নিৰ্দলীয়  ৯৬খুমটাই প্ৰবীন কুমাৰ গগৈ  নিৰ্দলীয়  ৯৭দেৰগাঁও ভবেন্দ্ৰ নাথ  নিৰ্দলীয়  ৯৮যোৰহাট অভিজিত শৰ্মা নিৰ্দলীয়   ৯৯মাজুলিপদ্মেশ্বৰ দলে   নিৰ্দলীয়  ১০০তিতাবৰদেৱকুমাৰ বৰা নিৰ্দলীয়    ১০১মৰিয়নি নৰেন তাঁতী নিৰ্দলীয়   ১০২টিয়কললিত চন্দ্ৰ ৰাজখোৱা  নিৰ্দলীয়   ১০৩আমগুৰিপ্ৰদীপ হাজৰিকা  নিৰ্দলীয়   ১০৪নাজিৰাহিতেশ্বৰ শইকীয়া  ভাৰতীয় জাতীয় কংগ্ৰেছ   ১০৫মাহমৰাপদ্ম আৰন্ধৰা  নিৰ্দলীয়   ১০৬সোণাৰিভদ্ৰেশ্বৰ বুঢ়াগোহাঁই  নিৰ্দলীয়   ১০৭থাওৰাবাৰ্কী প্ৰসাদ তেলেংগা  নিৰ্দলীয়   ১০৮শিৱসাগৰপ্ৰদীপ গগৈ  নিৰ্দলীয়   ১০৯বিহপুৰীয়া কেশৰাম বৰা নিৰ্দলীয়   ১১০নাওবৈচা জগত হাজৰিকা নিৰ্দলীয়   ১১১লক্ষীমপুৰউৎপল দত্ত  নিৰ্দলীয়  ১১২ঢকুৱাখনাভৰত চন্দ্ৰ নৰহ  নিৰ্দলীয়   ১১৩ধেমাজীদিলীপ কুমাৰ শইকীয়া   নিৰ্দলীয়  ১১৪জোনাইফণীৰাম টায়েং   নিৰ্দলীয়  ১১৫মৰাণ কিৰণ কুমাৰ গগৈ  নিৰ্দলীয়  ১১৬ডিব্ৰুগড়কেশৱ গগৈ  ভাৰতীয় জাতীয় কংগ্ৰেছ   ১১৭লাহোৱালদ্বীপেন তাঁতী  নিৰ্দলীয়   ১১৮দুলিয়াজানঅমিয়া গগৈ  ভাৰতীয় জাতীয় কংগ্ৰেছ   ১১৯টিংখংঅতুল চন্দ্ৰ কোঁচ  নিৰ্দলীয়   ১২০নাহৰকটীয়াকুসুম্বৰ টাইৰাই গগৈ  নিৰ্দলীয়   ১২১চাবুৱাভুৱন বৰুৱা  নিৰ্দলীয়   ১২২তিনিচুকীয়াশিৱশম্ভু ওঝা ভাৰতীয় জাতীয় কংগ্ৰেছ    ১২৩ডিগবৈ ৰামেশ্বৰ ধানোৱাৰভাৰতীয় জাতীয় কংগ্ৰেছ    ১২৪মাৰ্ঘেৰিটাকুলবাহাদুৰ চেত্ৰী ভাৰতীয় জাতীয় কংগ্ৰেছ    ১২৫ডুমডুমাদিলেশ্বৰ তাঁতী   ভাৰতীয় জাতীয় কংগ্ৰেছ  ১২৬শদিয়া জ্যোৎস্না সোণাৱাল নিৰ্দলীয় 

উপ-নিৰ্বাচন
১৯৮৫ৰ নিৰ্বাচনত প্ৰফুল্ল কুমাৰ মহন্তই ২খন আসনত জয়লাভ কৰাত ৮৯-কলিয়াবৰ আসনখন এৰি দিয়ে। ইফালে হিতেশ্বৰ শইকীয়া মিজোৰামৰ ৰাজ্যপাল হৈ যোৱাত ১০৪-নাজিৰা সমষ্টিৰ বিধায়কৰ পৰা পদত্যাগ কৰে। সেয়েহে এই দুটা সমষ্টিত ১৯৮৬ চনত উপ-নিৰ্বাচন অনুষ্ঠিত হয়। নাজিৰা সমষ্টিৰ পৰা তনু কোঁৱৰ আৰু কলিয়াবৰ সমষ্টিৰ পৰা গুণীন হাজৰিকা বিজয়ী হয়। দুয়োগৰাকী অসম গণ পৰিষদৰ প্ৰাৰ্খী আছিল।
তথ্য উৎস

শ্ৰেণী:অসমৰ বিধানসভা নিৰ্বাচন